Document ID: /roh_data/filtered/Bilingualer_Corpus_interleaved-it-rm.jsonl.gz/181

This is a text translated from Italian to Rumantsch Grischun.
Approvata la revisione parziale della legge sulle imposte

La Commissione preparatoria del Gran Consiglio ha deliberato in merito alla revisione parziale della legge cantonale sulle imposte e l'ha approvata con qualche modifica. Nell'effettuare i cambiamenti la Commissione ha posto l'accento sull'imposta sulle successioni per coniugi e sull'imposta minima. Entrambe devono essere soppresse.

Sotto la presidenza di Benno Burtscher (PPD, Alvaschein) e alla presenza della Consigliera di Stato Eveline Widmer-Schlumpf nonché di rappresentanti dell'Amministrazione la Commissione preparatoria ha discusso della proposta nel corso di due sedute che si sono estese sull'arco di due intere giornate.

Gli adeguamenti alla legge federale sull'armonizzazione delle imposte dirette dei Cantoni e dei Comuni hanno potuto essere ampiamente approvati senza necessità di una discussione. Si tratta di punti di revisione prescritti cogentemente dal diritto federale. Al legislatore cantonale è concesso un margine di manovra molto limitato.

Nessuna contestazione per il passaggio alla tassazione postnumerando. I membri della Commissione hanno condiviso l'argomentazione del Governo per cui la tassazione postnumerando costituisce il sistema di imposizione fiscale più semplice ed equo, con il quale è possibile attuare in modo ottimale un regime tributario che tenga conto della capacità economica.

Nel settore delle deduzioni generali e sociali sono state sollevate diverse questioni e la discussione è stata intensa. Alla fine la maggioranza della Commissione era però chiaramente dell'avviso che non si giustificavano né ulteriori deduzioni né un aumento delle deduzioni previste nel messaggio, in quanto l'onere fiscale per le persone fisiche può essere considerato estremamente favorevole se confrontato a livello intercantonale.

A larga maggioranza la Commissione ha votato per la soppressione dell'imposta sulle successioni per coniugi. Determinante per questa decisione è stato da un lato il paragone con altri cantoni, da cui risulta che soltanto tre cantoni riscuotono un'imposta sulle eredità di coniugi; dall'altro un'imposta sulle successioni per coniugi difficilmente si giustifica anche dal profilo oggettivo in un sistema d'imposizione della famiglia. Se in un'ottica tributaria i coniugi sono ritenuti alla stregua di un'unità e i fattori fiscali del marito e della moglie vengono sommati e tassati ad un'aliquota complessiva, nel caso di decesso di uno dei coniugi non dovrebbe affermarsi una diversa valutazione che implichi un'imposizione della successione.

La maggioranza della Commissione ha inoltre deciso di modificare un secondo punto della proposta di revisione. L'imposta minima, una tassa reale riscossa sulle proprietà immobiliari, va eliminata. Si deve impedire che imprese, che lottano per la salvezza in una situazione economicamente difficile, siano ulteriormente gravate con un'imposta supplementare.

Qualora le proposte di maggioranza decise dalla Commissione preparatoria vengano accolte dal Gran Consiglio, stando ai calcoli dell'Amministrazione gli introiti fiscali diminuirebbero leggermente.

Il Gran Consiglio si occuperà della revisione parziale in occasione della sua seduta di marzo.

Organo: Dipartimento delle finanze e militare

Fonte: it Commissione preparatoria

Data: 16.03.1999

La revisiun parziala da la lescha da taglia vegn deliberada

La cumissiun predeliberanta dal cussegl grond ha tractà la revisiun parziala da la lescha chantunala da taglia ed ha deliberà quella cun singulas midadas. Prioritads ha la cumissiun predeliberanta dà a la taglia sin l'ierta per conjugals ed a la taglia minimala. Domaduas taglias duain vegnir stgassadas.

Sut il presidi da Benno Burtscher (PCD, Alvaschagn) ed en preschientscha da cussegliera guvernativa Eveline Widmer-Schlumpf sco er da represchentants da l'administraziun ha la cumisssiun predeliberanta tractà il project en duas sesidas da l'entir di.

Las adattaziuns a la lescha federala davart l'armonisaziun da la taglia directa dals chantuns e da las vischnancas han pudì vegnir deliberadas per gronda part senza discussiun. I sa tracta qua da puncts da revisiun ch'il dretg federal prescriva stringentamain. Il legislatur chantunal ha ina fitg pitschna libertad da furmar.

La midada per la valitaziun postnumerando n'è betg vegnida contestada. Ils commembers da la cumissiun han dà suatientscha a l'argumentaziun da la regenza, tenor la quala la valitaziun postnumerando è in sistem da valitaziun pli simpel e pli gist, cun il qual la taxaziun tenor prestaziun economica po vegnir realisada a moda pli optimala.

Sin il sectur da las deducziuns generalas e da las deducziuns per l'agid social vegnan fatgas pliras dumondas e quellas vegnan discutadas intensivamain. La maioritad da la cumissiun ha dentant defendì la finala cleramain l'opiniun ch'ulteriuras deducziuns resp. in augment da las deducziuns prevedidas en il messadi na sa laschan betg giustifitgar, perquai che la grevezza fiscala da las persunas natiralas po vegnir considerada sco fitg favuraivla en cumparegliaziun interchantunala.

La gronda maioritad da la cumissiun ha votà per stgassar la taglia sin l'ierta per conjugals. Decisiv per questa decisiun è stada d'ina vart la cumparegliaziun cun auters chantuns che mussa che be trais chantuns incassan ina taglia sin l'ierta da conjugals. Da l'autra vart na po ina taglia sin l'ierta per conjugals strusch vegnir giustifitgada realmain en il sistem da l'imposiziun da taglia sin famiglias. Sch'ils conjugals vegnan considerads sco unitad tenor il dretg da taglia e sch'ils facturs da taglia da l'um e da la dunna vegnan dumbrads ensemen e suttamess a la taglia per ina tariffa totala, alur na duess betg valair en cas da mort d'in conjugal in giudicament divergent che chaschuna in'imposiziun da taglia sin l'ierta.

Er en in segund punct ha la maioritad da la cumissiun decidì insatge auter ch'il project. La taglia minimala, ina taglia d'object incassada sin il possess da bains immobigliars, duai vegnir stgassada. Ins sto impedir ch'interpresas che cumbattan per surviver en ina situaziun economica precara, vegnian anc engrevgiads cun ina taglia supplementara.

Sche las propostas ch'èn vegnidas decididas da la maioritad da la cumissiun predeliberanta vegnan surpigliadas dal cussegl grond, alur vegnan las entradas da taglia a diminuir levamain tenor las calculaziuns da l'administraziun.

Il cussegl grond vegn a tractar la revisiun parziala en la sessiun da mars.

Gremi: departament da finanzas e militar

Funtauna: rg cumissiun predeliberanta

Data: 16.03.1999